ริค วชิรปิลันธิ์

วชิรปิลันธิ์ เจ.อิศวเรศ์ (โชคเจริญรัตน์) เป็นที่รู้จักในชื่อ ริค วชิรปิลันธิ์ จันกาลี เดวี หรือ ผู้ได้รับอำนาจใช้เสียงแห่งมนต์ เกิดเมื่อวันที่ 25 มกราคม พ.ศ. 2517 เป็นนักร้องหญิงจากค่ายเบเกอรี่มิวสิคที่มีผลงานการขับร้องและประพันธ์เพลง ในแนวดนตรีและวิธีการร้องที่เป็นเอกลักษณ์เฉพาะของตัวเอง
แรงขับเคลื่อนในการสร้างงานอัลบั้มปฐมมาจากประสบการณ์อันเป็นความเฉพาะตัวของริค ทั้งการศึกษาเรียนรู้ และความศรัทธาที่มีในทางศาสนาของเธอ ดนตรีในอัลบั้มปรากฏเสียงเครื่องดนตรีอินเดียโอบคลุมอยู่ทั่วไป ที่พบได้ชัดคือเสียงทับลาและซีต้าร์ ผสมกับเครื่องดนตรีไทย เช่น ปี่มอญ, ตะโพน เครื่องดนตรีสมัยใหม่  ประกอบด้วย กีต้าร์ไฟฟ้า ไฟฟ้า เปียโน ไปจนถึงเสียงสังเคราะห์ ภาพโดยรวมเป็น World music ที่นำทั้งดนตรี Rock, Trance, Blue ไปจนถึงวิธีการอ่านทำนองร้อยแก้วแบบไทยผสมผสานเข้ามาได้อย่างลงตัว

**ประวัติ**
ริค วชิรปิลันธิ์ เกิดเมื่อวันที่ 25 มกราคม พ.ศ. 2517 เข้าสู่วงการจากการเข้าประกวดเป๊ปซี่มิวสิคอะวอร์ด เมื่อปี พ.ศ. 2536 กับวงดนตรีชื่อ Mad Hot โดยร้องนำในแนวเดธเมตัล เป็นที่สะดุดตาของกมล สุโกศล แคลปป์ ซึ่งชักชวนให้มาเข้าสังกัดเบเกอรี่มิวสิกในปี พ.ศ. 2538
ริค มีผลงานร้องเพลงร่วมกับศิลปินหลายคน เช่น เพลง "กัด" "แหก" และ "เฉย" ร่วมกับโจอี้ บอย เพลง "รามซิงค์เรดิโอ" ร่วมกับโยคีเพลย์บอย อัลบั้ม Vision ของ Pixyl มีผลงานเดี่ยวชุดแรกชื่อชุด "ปฐม" ในปี พ.ศ. 2542 (ใช้เวลาทำ 5 ปี ตั้งแต่ พ.ศ. 2537) โดยดนตรีของริค วชิรปิลันธิ์ มีกลิ่นอายของวัฒนธรรมอินเดีย 
หลังจากหมดสัญญากับเบเกอรี ริคย้ายมาสังกัดหัวลำโพงริดดิม ได้ร่วมงานกับ นรเศรษฐ์ หมัดคง ในอัลบั้ม "สุนทราภรณ์อีเคลกติก" ซึ่งนำเพลงของสุนทราภรณ์มาเรียบเรียงใหม่แบบร่วมสมัย ร้องเพลง "ทะเยอทะยาน" ของ Day Tripper  ทำเพลงประกอบโฆษณา และเพลงประกอบภาพยนตร์ "บุปผาราตรี" และ "วิญญาณโลกคนตาย" มีงานแสดงสดชื่อ "เหนืออาณาจักรแห่งสายเสียง" ในปี พ.ศ. 2549

**แนวคิด และแรงบันดาลใจ**
ริคเคยให้สัมภาษณ์ว่า 


**อัลบั้ม ปฐม**
อัลบั้มปฐมเป็นอัลบั้มที่มีเนื้อหากล่าวถึงวัฏจักร แห่งการเกิดเป็นหลักใหญ่ ดังนั้น ไม่ว่าจะเป็นเพลงที่ชื่อ 'สังวาส' ก็จะเป็นการกล่าวถึงการได้มาของการเกิดทางกาย เรียกว่า จุดเริ่มต้นของกายมาจากการถือกำเนิดของวิญญาณที่มาสู่ในธาตุสสาร 

เพลงสังวาสจึงเป็นเพลงแห่งการเกิดของวิญญาณ 
การเกิดมี 3 ลักษณะ ได้แก่ เกิดทางวิญญาณ, เกิดทางกายเนื้อ, และเกิดโดยอารมณ์ความรู้สึกตามแต่กิเลสนำพาไป
เนื้อหาที่เกี่ยวข้องกับการบูชาเทพศักติ (เทวสตรี) ตามคติฮินดู ปรากฏอยู่ในอัลบั้มปฐมเพียงหนึ่งเพลงชื่อเพลง เดวี (หรือ เทวี ตามการออกเสียงภาษาไทย) ส่วนเพลงสุดท้ายของอัลบั้ม กล่าวถึง พระศรีศากยมุนี ตามคติพุทธ


**นามแฝง**
ริคเขียนเพลงโดยใช้นามแฝงที่แบ่งเป็น 3 ภาคในชื่อ วชิรปิลันธิ์, จันกาลี และ ธุมา แทนบุคลิกภาพแห่งการสร้างสรรค์, การทำลายล้าง และความโศกาอาดูรที่ถูกกลืนกิน 

**ข้อความจากริค วชิรปิลันธิ์**

**ผลงาน**

**อัลบั้ม**

**ซิงเกิล**
 ปฐม Single (2542)
ซิงเกิล จากชุด ปฐม
#Devi (เด-วี) Radio Edit
#Devi (เด-วี) Album Edit
#ดงดาร
#นางเศียรขาด- Thi Chi La Single (2547)
ซิงเกิล จากชุด ราสมาลัย Chapter 1
#ติชิลา
#ติชิลา4
#ติชิลา5- Single/Radio Edit (2649)
ซิงเกิล จากชุด Trois
#ห่วงใย (วงตาวัน cover)- Venus is Moaning (2557)
เพลงประกอบหนังสือ รวมเรื่องสั้น : Erotica เสียงครางของวีนัส
#เสียงครางของวีนัส (Venus is Moaning)

**เพลงประกอบละคร**
 เพลง ฉันยังอยู่ตรงนี้ ละคร ทายาทอสูร (2559)

**ผลงานอื่น ๆ**
 รวมเรื่องสั้น : Erotica เสียงครางของวีนัส
หนังสือรวมเรื่องสั้นแนว Erotic โดยนักเขียน 6 ท่าน จัดพิมพ์โดยสำนักพิมพ์ Symphony Of Voice (BookArea)
เรื่องสั้นของริคอยู่ในลำดับที่ 6 (Erotica NO.6) ในชื่อเรื่อง "วงหน้าที่ 2 ราชินีพระจันทร์" ใช้นามปากกาว่า "Rik W.Sindongma"
และยังประพันธ์เพลงประกอบหนังสือเล่มนี้ในชื่อ "เสียงครางของวีนัส" เป็นรูปแบบ Digital mp.3

**อ้างอิง**

**แหล่งข้อมูลอื่น**
 http://rik-wachirapilan.hi5.comfix-attempted=yes - http://riksindongma.blogspot.com/- http://www.myspace.com/rikwachirapilandevi -  คอนเสิร์ตอันทรงพลัง "เหนืออาณาจักรแห่งแสงเสียง" โดย ริค วชิรปิลันธ์ กระทู้จาก พันทิป- https://www.facebook.com/sov.bookarea- https://www.facebook.com/Rik.Wachirapilan
หมวดหมู่:นักร้องหญิงชาวไทย
หมวดหมู่:นักแต่งเพลงชาวไทย
หมวดหมู่:นักร้องจากจังหวัดราชบุรี
หมวดหมู่:พันธมิตรประชาชนเพื่อประชาธิปไตย
หมวดหมู่:ศิลปินสังกัดเบเกอรี่มิวสิค
หมวดหมู่:พุทธศาสนิกชนชาวไทย